Fjernvarmeprisen 2021 uddeles af interesseorganisationen Dansk Fjernvarme, og det er normalt  landets fjernvarmeværker, der nomineres. Interesseorganisation Dansk Fjernvarme, som uddeler prisen, skriver blandt andet om Asetek: - Asetek har lavet et demonstrationsdatacenter, der er tilkoblet Aalborg Forsyning. Erfaringer herfra viser, at op mod 80 procent af den strøm, som datacenteret bruger, kan sendes videre til fjernvarmenettet. Hvis demonstrationsprojektet blev skaleret op til landets store datacentre, ville de kunne opvarme Aalborg, Aarhus og Odense. Tænketanken Concito har betegnet Aseteks teknologi som best practice på området. Enormt potentiale i forhold til mål for CO2-reduktion Aseteks afkølingsløsning skaber fjernvarmevenligt spildvarme i form af 60 grader varmt vand - uden behov for fordyrende og strømslugende varmepumper. Aseteks direktør André Sloth Eriksen håber, at nomineringen kan være med til at bevidstgøre regeringen og klimaministeren om klimagevinsten ved processorvandkøleteknologi. - I forhold til Danmarks og EU's ambitiøse mål for CO2-reduktion er processorvandkøleteknologiens potentiale enormt, siger han i en pressemeddelelse. Mere end 20 større datacentre i primært Asien og USA benytter allerede Asetek-teknologi af energibesparelsesårsager. Fjernvarmeprisen 2021 uddeles på organisationens årsmøde 28. oktober - efter en afstemning blandt årsmødedeltagerne.
Det er Aalborg-virksomheden Asetek A/S's vandkølede datacenter, der er er en af tre kandidater til prisen.